3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 407 της 10/14 Ιουλ. 1964 (ΦΕΚ Α΄ 118) Περί ορισμού χρονολογίας διενεργείας εκλογών προς ανάδειξιν των μελών των Νομαρχιακών Συμβουλίων και ορισμού προθεσμιών εκλογικής εν γένει διαδικασίας. Έχοντες υπ’ όψιν τας διατάξεις των παρ.2 έως 5 του άρθρ. 23 του Νόμ. 4337/1964, «περί τροποποιήσεως και συμπληρώσεως διατάξεως της περί εκλογής των δημοτικών και κοινοτικών αρχών Νομοθεσίας» ως και του άρθρου μόνου του υπ’ αριθ. 264/1964 Β.Δ/τος, δι’ου ωρίσθη ημερομηνία ενεργείας των εκλογών προς ανάδειξιν δημοτικών και κοινοτικών αρχών η 5 Ιουλ. 1964, ημερομηνία δε εγκαταστάσεως των εκ των εκλογών τούτων αρχών η 16 Αυγ. 1964, προτάσει του επί των Εσωτερικών Υπουργού, μετά γνωμοδότησιν του Συμβουλίου της Επικρατείας διατυπωθείσαν εν τω υπ’ αριθ. 418/24.6.1964 πρακτικώ αυτού, απεφασίσαμεν και διατάσσομεν: Άρθρ.1.-Η εκλογή των περί ων το άρθρ.11 του Νόμ. 3200/1955 «περί διοικητικής αποκεντρώσεως» αιρετών μελών των Νομαρχιακών Συμβουλίων της διετούς περιόδου 1964-1966 θέλει ενεργηθή την 27 Σεπτ. 1964 ημέραν Κυριακήν. Άρθρ.2.-Δια την εν τω άρθρ.1 του παρόντος εκλογήν, αι υπό του από 6/28 Ιουλ. 1955 Β.Δ. (ΦΕΚ Α΄ 201), «περί εκλογής αιρετών μελών των κατά τον Νόμ. 3200/1955 Νομαρχιακών Συμβουλίων» ως ετροποποιήθη δια του από 18/4-6.5.1959 ομοίου, οριζόμεναι προθεσμίαι της εκλογικής διαδικασίας μετατίθενται ως εξής: α)Η του άρθρ.2 παρ.1 προκήρυξις του Νομάρχου, θα εκδοθή εντός του πρώτου δεκαπενθημέρου του μηνός Ιουλ. 1964. (Αντί για τη σελ. 214,01(β) Σελ. 214,01(γ) Τεύχος 1187-Σελ. 53 Νομαρχιακά Συμβούλια 2.Γ.δ.1-3 β)Η του άρθρ. 3 παρ. 1 προθεσμία υποβολής δηλώσεως υποψηφίου λήγει την 31 Ιουλ. 1964 η δε τοιαύτη της παρ. 2 του ιδίου άρθρου περί υποβολής δηλώσεως μη αποδοχής υποψηφιότητος ορίζεται μέχρι 25 Αυγ. 1964. γ)Η του άρθρ. 4 παρ. 2 προθεσμία τοιχοκολλήσεως του πίνακος υποψηφιοτήτων (δεκαήμερον) άρχεται από της 1ης Αυγ. 1964 η δε τοιαύτη υποβολής ενστάσεων περί ελλείψεως των προσόντων εκλογιμότητος λήγει την 25 Αυγ. 1964. Η της παρ. 3 του άρθρ. 4 προθεσμία αποστολής εις τους Δήμους και Κοινότητας κεκυρωμένου πίνακος υποψηφίων λήγει την 8 Σεπτ. 1964. δ)Η προθεσμία του άρθρ.9 παρ. 1 περί αποσφραγίσεως των φακέλλων άρχεται από της κατά το άρθρ.1 του παρόντος ημερομηνίας. Άρθρ.3.-Η θητεία των κατά την παρούσαν εκλογήν εκλεγέντων Νομαρχιακών Συμβούλων άρχεται από 1 Νοεμ. 1964, ότε λήγει η τοιαύτη των νυν υπηρετούντων νομαρχιακών συμβούλων, παραταθείσα δια του άρθρ.23 παρ. 4 του Νόμ. 4337/1964. Άρθρ.4.-Αι διατάξεις του ανωτέρω από 6/28 Ιουλ. 1955 Β.Δ/τος αι μη θιγόμεναι δια του παρόντος έχουσιν εφαρμογήν και δια την εν άρθρ.1 του παρόντος εκλογήν. 